“การบินไทย” โยกย้ายผู้บริหารระดับสูง “ฝ่ายพาณิชย์-ฝ่ายขาย” รวดเดียว 5 ตำแหน่ง
"การบินไทย" โยกย้ายผู้บริหารระดับสูง "ฝ่ายพาณิชย์-ฝ่ายขาย" รวดเดียว 5 ตำแหน่ง
15 พ.ค. 2563

บริษัท การบินไทย จำกัด (มหาชน) หรือ THAI เผยแพร่ประกาศจำนวน 2 ฉบับ ระบุว่า คณะกรรมการบริษัทฯ ในการประชุมครั้งพิเศษที่ 9/2563 เมื่อวันที่ 7 พ.ค.63 มีมติรับทราบการแต่งตั้งโยกย้ายพนักงานระดับบริหาร ดังนี้
1. นายวิโรจน์ ศิริโหราชัย ผู้อำนวยการใหญ่ฝ่ายบริหารรายได้และบริการพาณิชย์ (DR) และรักษาการ ผู้อำนวยการใหญ่ฝ่ายบริหารพันธมิตรการบินและกลยุทธ์การพาณิชย์ (รักษาการ S8) ดำรงตำแหน่ง ผู้อำนวยการใหญ่ฝ่ายบริหารรายได้และบริการพาณิชย์ (DR) เพียงตำแหน่งเดียว
2. นายนนท์ กลินทะ ผู้อำนวยการใหญ่ฝ่ายขาย (SS) และรักษาการ ผู้อำนวยการฝ่ายขาย-ญี่ปุ่น เกาหลี และอเมริกา (รักษาการ NN-2) ดำรงตำแหน่ง ผู้อำนวยการใหญ่ฝ่ายบริหารพันธมิตรการบินและกลยุทธ์การพาณิชย์ (S8)
3. นายวิวัฒน์ ปิยะวิโรจน์ รองกรรมการผู้อำนวยการใหญ่สายการพาณิชย์ (DN) และรักษาการ รองกรรมการผู้อำนวยการใหญ่หน่วยธุรกิจบริการการบิน (รักษาการ D1) ดำรงตำแหน่งรักษาการ ผู้อำนวยการใหญ่ฝ่ายขาย (รักษาการ SS) อีกตำแหน่งหนึ่ง
นอกจากนี้ คณะกรรมการฝ่ายบริหารงานนโยบายบริษัทฯ ในการประชุมครั้งที่ 16/2563 เมื่อวันที่ 20 เม.ย.63 มีมติอนุมัติการแต่งตั้งโยกย้ายพนักงาน สังกัดสายการพาณิชย์ (DN) ดังนี้
1. นายวิเศรษฐ์ สนธิชัย ผู้อำนวยการฝ่ายขาย-กลุ่มอนุทวีปอินเดีย (BKKNN-4) (ระดับ 10) ดำรงตำแหน่ง ผู้อำนวยการฝ่ายบริหารประสบการณ์ลูกค้า (SR)
2. นายทวิโรจน์ ทรงกำพล ผู้อำนวยการฝ่ายกลยุทธ์สายการพาณิชย์ (S8-1) ดำรงตำแหน่ง รักษาการ ผุ้อำนวยการฝ่ายขาย-กลุ่มอนุทวีปอินเดีย (รักษาการ NN-4) อีกตำแหน่งหนึ่ง
ทั้งนี้ ตั้งแต่บัดนี้เป็นต้นไป